text: Statsministeren på vækst-turne
  20 juni 2011 kl. 07.35
  Statsministeren taler vækst med tømrermester i Tørring i dag.
  Statsminister Lars Løkke Rasmussen besøger idag en tømrermester i Tørring. Derfra tager han til Horsens, hvor han vil besvare spørgsmål fra Horsens Folkeblads læsere.
  Han er nemlig på en to dages vækst-turne.
  I den forbindelse vil statsministeren besøge tømrermester Finn V. Sørensen i Tørring og snakke vækst med ham. Han har nemlig oplevete øget efterspørgsel som følge af BoligJobPlanen.
  Sidst på eftermiddagen vil Lars Løkke Rasmussen besøge Horsens Folkeblad og stå til disposition for bladets læsere.
  